Vabariigi Valitsuse määrus
„Täidesaatva riigivõimu asutuse siseauditeerimise üldeeskiri“ 
Lisa 1

Politsei- ja Piirivalveameti siseauditi üksuse 2023. aasta tegevusaruanne

1.	Siseauditi juhi kinnitused tunnusstandardite täitmise kohta

Siseauditi juhina kinnitan, et:
a)	siseauditi üksus on siseauditeerimises organisatsiooniliselt sõltumatu;
b)	siseauditi üksusel on tööplaani täitmiseks ligipääs ülesannete täitmise seisukohalt olulistele andmetele, isikutele ja varadele;
c)	siseauditi üksuse tööplaani täitmisega seotud siseaudiitorid tegid oma tööd objektiivselt;
d)	siseauditi üksuse tööplaani täitmisel ei tulnud ette olukordi, kus töö tegija vajalike teadmiste, oskuste ja muu kompetentsuse mittevastavus mõjutas konkreetset tööd;

2018. a läbi viidud välishindamise tulemusena koostatud aruande kohaselt on siseauditi üksus osalises vastavuses, märkega „OV“ on  grupistandardid 1000, 2000, 2100, 2500. Märkega „EV“ standardid puudusid. 

Siseauditi üksuses töötab 4 audiitorit, nendest kahel audiitoril on siseaudiitori kutsekvalifikatsioon audiitortegevuse seaduse mõttes. Sealhulgas on avaliku sektori ühingu siseaudiitori kutsetase 1 siseaudiitoril.

Siseauditi üksuse töötajad osalesid aruandeaastal täiendusõppes keskmiselt 46 akadeemilist tundi ühe töötaja kohta.

Aruandeaasta jooksul lahkus töölt 1 audiitor ning asus tööle 3 audiitorit.

2.	Kvaliteediprogrammi rakendamise tulemused

2.1 Siseauditi üksus on planeerinud perioodilise sisemise hindamise läbi viia 2024. aastal.

2.2 Siseauditi üksus on planeerinud välishindamise läbi viia 2024. aastal.

3.	Siseauditi üksuse tööplaani täitmine 

Kinnitatud tööplaani kohaselt oli aruandeaastal ülesandeks läbi viia 6 auditit, kuid lõpetati eelmisest aruandeaastast alanud 1 audit. Tööplaani täitmist mõjutas oluliselt siseauditi juhi ning audiitorite puudumine siseauditi üksuses. 31.12.2023.a seisuga on kõik ametikohad siseauditi üksuses täidetud.

Siseauditi üksuse aruandeaasta tegevuskulude summa oli 89 497,79 eurot, sellest sisseostetavad tööd moodustavad 0 eurot. 

Olen korraldanud seiretegevusi juhtkonnale jagatud kindlustandvate tööde tulemustega tegelemise üle. Järeltoimingute tulemusena leidis kinnitust, et:

a)	kindlustandvate tööde tulemuste kohaselt kuulus aruandeaastal rakendamisele 36 soovitust, millest rakendati  23 soovitust;
b)	tippjuhtkond ei ole aruandeaastal võtnud vastu ühtegi otsust kindlustandva töö aruandes toodud soovitust mitte rakendada;
c)	siseauditi juhil on aruandeaastal puudunud vajadus teavitada kõrgemat juhtorganit vastuvõetamatu jääkriski taseme võimalikust mõjust organisatsiooni eesmärkide saavutamisele.

Siseauditi üksuse tööplaani kohaselt auditeeriti järgmisi tööprotsesse:
•	asitõendite, leidude ja konfiskeeritud varade haldamine;
•	lähisuhtevägivalla juhtumitele reageerimine ja menetlemine.

Kinnitan, et minu esitatud andmed on õiged ja täielikud.

22.02.2024

/allkirjastatud digitaalselt/

Kaisa Kallas

Siseauditibüroo juhataja